Boot Camp

Boot Camp er et verktøy inkludert i Apples operativsystem Mac OS X 10.5 Leopard og hjelper brukeren med å installere Microsoft Windows XP eller Windows Vista på Intel-baserte Macintosh-maskiner. Boot Camp veileder brukere gjennom trygg repartisjonering (inkludert forandring av størrelse på eksisterende HFS+-partisjon, dersom nødvendig) av deres harddisker og bruk av Mac OS X Leopard-platen til å installere Windows' enhetsdrivere. I tillegg til enhetsdrivere for maskinvaren, inneholder platen en applet for Windows' kontrollpanel som gir brukeren mulighet til å velge hvilket operativsystem som skal startes med maskinen.

Oversikt
Dersom tilvalg-tasten holdes nede ved oppstart, vises oppstartsbehandleren. Den tillater brukeren å velge hvilket operativsystem som skal starte. Når et tastatur som ikke er fra Apple brukes, vil Alt-tasten vanligvis utføre den samme funksjonen. Oppstartsbehandleren kan også startes ved å holde nede «Menu»-tasten på Apple Remove ved oppstart.

På tidligere Intel-baserte Macintosh-maskiner måtte EFI-firmwaren oppgraderes til å støtte BIOS-kompatibilitetsmodus. EFI brukes i Intel-Mac-er i stedet for Open Firmware brukt i PowerPC-Mac-er. Senere Intel-maskiner kom med denne oppgraderingen installert.

Boot Camp erstattet åpen kildekode-alternativet Xom Project som lot brukeren ha både Mac OS X og Windows XP på maskinen.

Krav
Apples Boot Camp OSS lister opp følgende krav:
 En Intel-basert Mac med den siste firmwaren
 En Mac OS X 10.5 Leopard installasjonsplate eller Mac OS X plate 1 inkludert med Mac-er som har Leopard forhåndsinstallert for installasjon av Windows-drivere.
 5 GB ledig harddiskplass (15 GB er anbefalt for Vista)
 En fullversjon av et av følgende operativsystemer:
Windows XP Home Edition eller Professional med Service Pack 2 eller senere (kun 32-bitsversjoner)
Windows Vista Home Basic, Home Premium, Business eller Ultimate RTM eller senere (både 32-bits- og 64-bitsversjoner)

Mac OS X 10.4
Boot Camp Beta, som var den eneste versjonen tilgjengelig for Mac OS X 10.4, utløp 31. desember 2007. Firmaet ba brukere om å oppgradere til Mac OS X 10.5 for å fortsette å bruke Boot Camp. Denne oppgraderingen gav også brukerstøtte på produktet.

Andre operativsystemer
Dokumentasjonen fra Apple gjør det klart at Windows XP Service Pack 2 eller Windows Vista er kravet for en Boot Camp-installasjon og nevner også at forsøk på å installere et operativsystem som ikke er støtter til og med kan forhindre maskinen fra å starte Mac OS X. Det må likevel påpekes at andre operativsystemer har blitt installert smertefritt. Andre versjoner av Windows, slik som Windows XP Professional x64 Edition og Windows Server 2003 har også blitt installert. Videre har også diverse Linux-distribusjoner blitt installert, så vel som GNU OpenSolaris' Nexenta OS (Alpha 6 Elatte).

 64-biters (x64) Microsoft Windows 
Apple støtter kjøring av 64-bitsversjoner av Windows Vista på utvalgt Apple-maskinvare, nærmere bestemt tidlig 2008-versjonen av Mac Pro og Macbook Pro. 64-bitsversjoner av Windows XP er ikke støttet.

 Linux 
Linux er ikke offisielt støttet av Boot Camp, men noen distribusjoner kommer med proprietære drivere for å oppnå delvis kompatibilitet med Apple-maskiner, men med diverse små problemer.ubuntupreciseon2011imac. Besøkt 1. november 2012. Sist endret 4. oktober 2012 av maurizio-demagnis

Versjonshistorikk
 Versjon Utgivelsesdato Kommentar1.0beta5. april 2006Original slipp1.1beta26. august 2006Støtte for de siste Intel-baserte Macintosh-maskinene
Enklere partisjonering ved hjelp av forhåndsvalg for populære størrelser
Mulighet til å installere Windows XP på hvilken som helst intern plate
Støtte for innebygde iSight-kameraer
Støtte for innebygde mikrofoner
Høyreklikk ved å trykke høyre epletast på Apple-tastaturer
Forbedret Apple-tastaturstøtte inkludert Delete, PrintScreen, NumLock og ScrollLock1.1.1beta14. september 2006Støtte for Core 2 Duo iMac-er1.1.2beta30. oktober 2006Apple USB-modemet virker nå riktig
Rulling og høyreklikk virker nå med styreflaten
Fiksing av Sleep-feil
Redusert antall dialogbokser under Windows driverinstallasjon
Forbedret internasjonal støtte
Forbedret 802.11 trådløst nettverksstøtte1.2beta28. mars 2007Støtte for Windows Vista (32-bits)
Oppdaterte drivere, inkludert, men ikke begrenset til, styreflate, AppleTime (sync), lyd, grafikk, modem og iSight-kamera
Støtte for Apple Remote (virker sammen med iTunes og Windows Media Player)
Et Windows systemfeltikon for enkel tilgang til Boot Camp-informasjon og -handlinger
Forbedret tastaturstøtte for dansk, finsk, fransk-kanadisk, kinesisk, koreansk, norsk, russisk og svensk
Forbedret Windows-driverinstallasjonsopplevelse
Oppdatert dokumentasjon og Boot Camp online-hjelp i Windows
Apple Software Update (for Windows XP og Vista)1.3beta7. juni 2007Støtte for MacBook Pros opplyste tastatur
Apple Remote pairing
Oppdaterte grafikkdrvere
Forbedret Boot Camp driver-installerer
Forbedret støtte for internasjonale tastaturer
Oversettelsesforbedring
Oppdatert Windows-hjelp for Boot Camp1.4beta8. august 2007Støtte for MacBook Pros opplyste tastatur
Apple Remote Pairing
Oppdaterte grafikkdrivere
Forbedret Boot Camp driver-installerer
Forbedret støtte for internasjonale tastaturer
Oppdateringer i Windows-hjelpen for Boot Camp2.026. oktober 2007Oppdatert Boot Camp-kontrollpanel
Oppdatet tastaturstøtte
Oppdaterte drivere
Oppdaterte oversettelser
Støtte for de siste Mac-modellene
Oppdatert Windows-hjelp for Boot Camp2.124. april 2008Windows XP Service Pack 3-støtte
Windows Vista x64-støtte

Se også

Parallels Desktop for Mac
VMware Fusion
VirtualBox

Referanser

Eksterne lenker

 Boot Camp funksjonsbeskrivelse
 Boot Camps støtteside
 Using the Apple Bluetooth Wireless Keyboard in Boot Camp
 Boot Camp Turns Your Mac Into a Reliable Windows PC – Walter Mossberg, The Wall Street Journal
 Summary of the Windows XP Install process and video of an iMac running Half Life 2
 PC World Article On Boot Camp Beta 

Kategori:Apple-programvare